ఇద్దరు అగ్రహీరోలు ఒక చోట కలిస్తే అదో చూడముచ్చట. అలాంటి ఏకంగా నలుగురు హీరోలు ఒకచోట సమావేశమై ముచ్చట్టు చెప్పుకొని ఆనక ఫొటోలకు ఫోజులిస్తే ఇక చెప్పేదేముంది... కన్నుల పండగ అనడం తప్ప. ‘మేజర్ చంద్రకాంత’ షూటింగ్ నాటి ముచ్చట ఇది. అంటే ఈ ఫొటో వయసు 29 ఏళ్లన్న మాట. అన్నపూర్ణ స్టూడియోలోని నాలుగో ఫ్లోర్లో ‘మేజర్ చంద్రకాంత’ చిత్రం కోసం మోహనబాబు, నగ్మాపై ఓ పాటని చిత్రీకరిస్తున్నారు రాఘవేంద్రరావు. ఆ రోజే అక్కడే జరిగిన ఓ చిత్ర ప్రారంభోత్సవానికి అతిథులుగా హాజరయ్యారు మెగాస్టార్ చిరంజీవి, వెంకటేశ. స్టూడియోలోని మండువా లోగిలి ఇంటి సెట్లో ప్రారంభోత్సవం జరిగింది. సరిగ్గా దానికి ఎదురగా ఉన్న ఫ్లోర్లోనే మోహనబాబు షూటింగ్ జరుగుతోందని తెలిసి చిరంజీవి, వెంకటేశ అక్కడికి వెళ్లారు. అన్నపూర్ణ స్టూడియోలోనే నాగార్జున చిత్రం ‘రక్షణ’ షూటింగ్ సాగుతోంది. మోహనబాబు సెట్లో వీరు ముగ్గురు ఉన్నారన్న విషయం తెలుసుకొని నాగార్జున నాలుగో ఫ్లోర్కి వచ్చారు. ఇక అంతే. చాలా రోజుల తర్వాత నలుగురు అగ్ర కథానాయకులు ఒక చోట కలుసుకోవడంతో సందడికి తెర తీశారు. వృత్తిపరంగా పోటీ పడుతున్నప్పటికీ హీరోల మధ్య అన్యోన్యత, ఐకమత్యం ఉంటుందనడానికి ఇలాంటి సంఘటనలే నిదర్శనం.
iddaru agraheerolu oka chota kaliste adho chudamuchhata. alanti ekamgaa naluguru heerolu okachota samavesamai muchattu cheppukoni aanaka photolaku phojulisthe ika cheppedemundi... kannula pandaga anadam tappa. ‘mager chandrakanta’ shooting naati muchhata idhi. ante ee foto vayasu 29 ellanna maata. annapurna studioloni naalugo florlo ‘mager chandrakanta’ chitram kosam mohanababu, nagmapai oo paatani chitrikaristunnaru raghavendrarao. aa roje akkade jarigina oo chitra praarambhotsavaaniki atithulugaa haajarayyaaru megastar chiranjeevi, venkatesa. studioloni manduwa logili inti setlo praarambhotsavam jarigindi. sarigga daaniki eduragaa unna florlone mohanababu shooting jarugutondani telisi chiranjeevi, venkatesa akkadiki vellaaru. annapurna studiolone nagarjuna chitram ‘rakshana’ shooting saagutondi. mohanababu setlo veeru mugguru unnaranna vishayam telusukoni nagarjuna naalugo florki vachaaru. ika anthe. chala rojula tarvaata naluguru agra kathaanaayakulu oka chota kalusukovadamto sandadiki tera teesaaru. vruttiparamgaa poty padutunnappatiki heerola madhya anyonyata, aikamatyam untundanadaaniki ilanti sanghatanale nidarsanam.